钦定古今图书集成/理学汇编/学行典/第190卷 > 杨皞
## 钦定古今图书集成/理学汇编/学行典/第190卷 > 杨皞

按《元史孝友传》：“杨皞，扶风人。父清，母牛氏。牛氏尝病
剧，皞叩天求代，遂痊。如是者再。后牛氏失明，皞登太
白山取神泉洗之，复如故。牛氏殁，哀毁特甚，葬之日，
大雨，独皞墓前后数里，密云蔽之，雨不沾土，送者大
悦。葬毕，令妻卫氏家居养清。皞独庐墓上，负土为坟，
蔬食水饮，终其丧。清卒，亦如之。”